tomron87/hebrew-wikipedia-sentences-corpus huggingface dataset:
לאחר מעמד הר סיני, הפכו בני ישראל לעם החי על פי מערכת חוקי התורה, שקיבל משה רבנו בהר סיני.
אחת מהמצוות הללו הייתה שביתה מכל המלאכות ביום השביעי.
בשבת אחת, בהיותם במדבר, מצאו בני ישראל אדם אוסף עצים ומחלל את השבת.
הם הביאו אותו לפני משה, אך כיוון שמשה לא ידע מה יש לעשות עמו, הוא אסר את האיש והמתין לדבר ה'.
לאחר מכן, על פי ציווי ה', האיש נהרג בסקילה על ידי כל העדה, מחוץ למחנה.
התנאים נחלקו בדבר זהותו של המקושש:
לפי רבי עקיבא המקושש הוא צלפחד בן חפר, אביהן של בנות צלפחד.
המקור לדבריו הוא גזרה שווה במילה 'בַּמִּדְבָּר', בין הפסוק שנאמר בפרשת המקושש , לבין הפסוק שנאמר על צלפחד.
לדעת רבי יהודה בן בתירא, חטאו של צלפחד היה השתייכותו למעפילים.
רבי יהודה תקף את שיטת רבי עקיבא, ואמר לו שאם אכן המקושש הוא צלפחד, מדוע רבי עקיבא חושף עובדה זו, בעוד התורה העדיפה להעלים אותה?
ולעומת זאת, אם המקושש לא היה צלפחד, הרי שרבי עקיבא הוציא עליו שם רע, בעוד שהוא בעצם צדיק ולא רשע.
אמנם, רבי עקיבא דרש גזרה שווה, אך רבי יהודה בן בתירא לא קיבל מרבותיו דרשה זו.
רבי שמעון בר יוחאי חלק אף הוא על רבי עקיבא, וסבר שצלפחד לא היה המקושש.
נימוקו של רבי שמעון הוא שצלפחד מת סמוך לכניסת בני ישראל לארץ ישראל, ואילו המקושש היה בשנה הראשונה לצאת ישראל ממצרים, והרי לא ייתכן שבנות צלפחד לא נישאו במשך ארבעים שנה.
בתלמוד הבבלי מובאת מחלוקת על איזו מלאכה מל"ט אבות מלאכה עבר המקושש:
רב יהודה אמר בשם שמואל שהמקושש העביר את העצים ד' אמות ברשות הרבים, ועבר על מלאכת הוצאה מרשות לרשות.
בברייתא נאמר שהמקושש תלש את העצים מן הקרקע, ועבר על מלאכת קוצר.
לדעת רב אחא בר יעקב, כאשר אסף את העצים, עבר המקושש על מלאכת מעמר.
התלמוד מציין שלמחלוקת זו ישנה השלכה הלכתית, משום שלפי איסי בן יהודה ישנה מלאכה אחת מל"ט המלאכות שביצועה אינו מחייב בעונש.
איסי בן יהודה לא פירט באיזו מלאכה מדובר, אך ודאי שהיא אינה המלאכה שביצע המקושש, שהרי הוא נענש עליה.
בתוספות מובא מדרש האומר כי אף על פי שמקושש העצים, עבר עבירה חמורה, הרי שכוונתו הייתה טהורה.
התוספות הסביר שלאחר חטא המרגלים, דנו ישראל בינם לבין עצמם, והחליטו כי מכיוון שבעקבות החטא נגזר עליהם שלא להיכנס לארץ ישראל, הרי שאין הם מחויבים יותר במצוות; קם המקושש וחילל שבת בכוונה, כדי שיהרג, וייראו אחרים, ויבינו שאין הם פטורים מן המצוות.
בהתאם לפרשנות הפשט, על פי סדר ההשתלשלות המקראית, המעשה של המקושש, אירע בדור השני של המדבר, כלומר אחרי חטא המרגלים.
אך המדרש, בהסתמכו על הכלל כי אין מוקדם ומאוחר בתורה, סבר אחרת באשר לסדר הזמנים וההתרחשויות.
לדעת המדרש המקרה עם המקושש אירע בשבת השנייה, שלאחר הסיפור של לקיטת המן בשבת.
המדרש סבר כך כדי להמחיש את מאמרו של רבי יוחנן בשם רבי שמעון בר יוחאי: , ואת הסיבה לדחיית הגאולה, תלה המדרש בעובדה שישראל חיללו שתי שבתות ברציפות.
הספרי זוטא מציין תאריך מדויק - בשנה הראשונה לצאת ישראל ממצרים, בעשרים ואחד לחדש השני.
השוואה בין סיפור המקושש לסיפור המקלל
במאמרה על סיפור המקושש, הרבנית שרון רימון משווה בין סיפור המקושש לסיפור המקלל.
בין שני הסיפורים דמיון רב- בשניהם מדובר על חטא של אדם פרטי ולא מוזכר שם האדם, מה שככל הנראה מראה על כך שהחוטא עצמו לא חשוב אלא שהאירוע בכלליותו הוא החלק החשוב, ובשני המקרים הדין לא ברור, ומתגלה לבסוף כעונש מוות בסקילה.
מפסוק זה, אפשר להבין מה העונש של המקושש, ולכן עולה השאלה - מדוע הביאו את סיפור המקושש למרות שלכאורה, אנו יכולים להבין את הדין מסיפור המקלל?
הרבנית רימון מדברת על ההבדל שבין הסיפורים.
בסיפור המקלל מפורטים פרטי החוטא ובירור דינו.
לעומת זאת בסיפור המקושש, לא מתעמקים בחטא ובחוטא.
הבדל זה מותיר את הרושם, כי סיפור המקושש לא הובא בשביל בירור הדין, אותו כבר ביררנו בסיפור המקלל, אלא כדי להצביע על שינוי מהותי שהתרחש בעם.
סיפור המקושש מגיע מייד לאחר חטא העגל, חטא המרגלים וחטא המעפילים, בהם הייתה קבוצה קטנה של אנשים שדרדרו את כל העם לעבירה.
בסיפור המקושש, אנו עדים לשינוי.
אנו רואים שהעם דורש לבער את הרע, ולא לתת לאדם בודד או לקבוצה קטנה לדרדר את כל העם לחטא.
בספר הזוהר כתוב כי העצים שקושש המקושש היו מעץ החיים ומעץ הדעת טוב ורע.
כוונת הזוהר אינה שהמקושש באמת הגיע לגן עדן השמור על ידי מלאכים וקושש שם עצים, אלא קיים דיון עם עצמו, איזה עץ משני העצים הללו, גדול וחשוב מחברו: עץ החיים שמשמעותו כל החיים הם קודש לאלוהים, ללא הכרעה עצמית, או עץ הדעת שמשמעותו שלאדם יש יכולת הבחנה בין טוב לרע.
הסופר דוד פרישמן כתב סיפור דמיוני על המקושש.
זהו סיפור ביקורתי ביותר כלפי מערכת המשפט במדבר, והסופר תיאר בו את הכוהנים כאנשים חסרי לב.
לפי אמונה נוצרית צפון-אירופית, הדמות המטושטשת שניתן להבחין בה בעת ירח מלא היא דמותו של המקושש, שנגזר עליו לקושש עצים על הירח לנצח.
המקצוען הוא סרט פעולה צרפתי משנת 1981 בבימויו של ז'ורז' לוטנה , בכיכובם של ז'אן-פול בלמונדו, ז'אן דסאי ורובר חוסיין.
הסרט מבוסס על הרומן זוכה הפרסים משנת 1976 Death of a Thin-Skinned Animal, אותו כתב פטריק אלכסנדר.
את המוזיקה הלחין אניו מוריקונה.
הסוכן החשאי הצרפתי ז'וסלין בומון (Josselin Beaumont) (ז'אן-פול בלמונדו) מסוכנות SDECE נשלח למאלגאווי (מדינה אפריקאית בדיונית) על מנת להרוג את נשיאה הדיקטטור, קולונל ניג'אלה.
אולם, ברגע האחרון המצב הפוליטי משתנה והשירות החשאי הצרפתי מסגיר את בומון לידי הרשויות האפריקאיות והוא נידון לתקופת מאסר ארוכה.
לאחר בריחה נועזת הוא שב לצרפת ובכוונה מודיע לממונים עליו לשעבר על נוכחותו ומבטיח להם להרוג את ניג'אלה שבדיוק הגיע לארץ לביקור רשמי.
המקור היא תוכנית תחקירים וראיונות עיתונאיים ישראלית בהגשת רביב דרוקר, ששודרה בעבר בערוץ עשר ומעונתה ה-16 משודרת בערוץ 13. במרכז כל תוכנית תחקיר מרכזי בהובלת אחד מכתבי המקור, ולאחריו תוכנית אולפן בה מראיין דרוקר את הכתב ודמויות רלוונטיות לתחקיר.
בדצמבר 2008 פורסם על רצונו של ערוץ 10 להעביר את המגישים עופר שלח ורביב דרוקר אל תוכנית תחקירים בפריים-טיים.
שלח ודרוקר הגישו באותה תקופה את מהדורת "שישי", והחלטה נבעה מכך שהתוכנית החלה כמגזין אקטואליה שבועי ובהמשך קיבלה אופי תחקירי.
התוכנית עלתה לאוויר ב-17 במאי 2009 בערוץ 10 בעריכת עדי גרתי-נער.
בשנת 2011 עזב את התוכנית עפר שלח והחליף אותו בהגשה (לצד רביב דרוקר) מיקי רונזטל, קודם לכן החלה רותם שדות לערוך את התוכנית.
לאחר כשנה בתוכנית עזב את הגשתה רוזנטל בעקבות הצטרפותו לפוליטיקה.
בשנת 2013 הצטרף להגשת התוכנית העיתונאי הוותיק רזי ברקאי.
בשנת 2015 הוחלף רזי ברקאי בברוך קרא והחל לערוך את התוכנית עידו תמרי.
עם המעבר של ערוץ עשר לאפיק 14, החלה התוכנית להיות משודרת באיכות HD.
החל משנת 2019 רביב דרוקר מגיש את התוכנית בפורמט הגשה יחיד.
התוכנית המשיכה להיות משודרת לאחר מיזוג רשת וערוץ עשר והמעבר לערוץ רשת 13.
תחקיר על ישראל היום (2013) – על דרך פעולתו של העיתון בהוצאת המיליארד שלדון אדלסון ועל הטענות שהוא פועל לטובת ראש הממשלה בנימין נתניהו.
בתחקיר הגיעו לטקסטים מקורים של כתבים ועורכים אשר שונו על ידי מערכת העיתון.
תחקיר על קק"ל (2015) – על התנהלות והזרמת הכספים בקרן קיימת לישראל.
תיעוד ח"כ דוד ביטן (2017) – תיעוד חושפני של ענת גורן את ח"כ דוד ביטן אשר ליוותה אותו במשך חצי שנה עת היה ראש הקואליציה.
בין היתר תועד דרך ניהולו את הקואליציה, המאבק שלו נגד הקמת תאגיד השידור הישראלי וחשפה פרטים על הסתבכותו של האיש עם השוק האפור.
פרשת הצוללות (2017) – חשיפה על הטיית המכרזים לכאורה, הקשורים לרכש צוללות וספינות מחברת "טיסנקרופ" הגרמנית, בין 2009 ל-2017, על ידי מקורבים לראש הממשלה בנימין נתניהו, אשר בעקבות התחקיר הוגש כתב אישום נגד 7 מעורבים בפרשה שלוש שנים מאוחר יותר.
תחקיר על רומן זדורוב (2018) – האדם שהורשע ברצח תאיר ראדה, שבו מיקי רוזנטל תקף את הערוץ הראשון על מצג שווא - קביעתם שזדורוב חף מפשע.
"תיק אביגדור ליברמן" (2018) – שורת חשיפת בתיקים נגד שר החוץ אביגדור ליברמן, שנערכו ניסיונות לדחות את שידורו.
הקלטות תיק 4000 (2020) – חשיפת הקלטות משיחות בין מנכ"ל וואלה אילן ישועה לבעל השליטה בבזק שאול אלוביץ' ולרעייתו איריס, שהמחישו כיצד לחץ הזוג להטות את הסיקור ב"וואלה" לטובת נתניהו ומשפחתו, וכיצד פעל ראש הממשלה לטובת בזק.
בעקבות תחקיר זה נתניהו קרא לעצור את דרוקר ולהכניסו לכלא.
"מדינת ישראל נגד אהוד אולמרט" (2020) – תחקיר מיוחד אשר שודר בשני חלקים וחשף את ההקלטות ממשפט ראש הממשלה לשעבר אהוד אולמרט עם ראיונות עימו ועם שולה זקן.
"הסודות של מירי רגב נחשפים" (2024) – תחקיר בשני חלקים שחשף התכתבויות פנימיות מסביבתה של שרת התחבורה דאז, מירי רגב.
בעקבות התחקיר נפתחה חקירה פלילית נגד המעורבים בחשד למרמה, הפרת אמונים ושיבוש הליכי משפט.
"הסודות של בן גביר" (2024) – תחקיר בשני חלקים שחשף התכתבויות פנימיות מסביבתו של השר לביטחון לאומי דאז, איתמר בן גביר.
המקצוע: לוחם הוא סרט פעולה משנת 1986 על חיל הנחתים של ארצות הברית, המתרחש בתקופת הפלישה האמריקאית לגרנדה, בבימויו וכיכובו של קלינט איסטווד.
רב-סמל תותחנות, "גאני", טום הייוויי, איש חיל הנחתים האמריקני, הוא חייל ולוחם ותיק וקשוח.
הייוויי שירת בנחתים כעשרים וחמש שנים ובמהלכן לחם בין היתר במלחמת קוריאה ובוייטנאם.
על פועלו בקרב על "רכס שברון לב" בקוריאה עוטר הייוויי בעיטור הכבוד של הקונגרס, ומכאן שמו של הסרט.
בתפקידו האחרון קיבל הייוויי הצבה כ בסיירת חיל הנחתים.
בתפקידו החדש ישן נאלץ הייוויי להתמודד הן עם חבורת חיילים פורקי עול, אותם הוא מאמן ומעצב כחיילים מן השורה וכלוחמי עילית בצלמו, מפקד מחלקה צעיר וחסר ניסיון ומפקד הגדוד שלו, הרואה בו עושה צרות שיש להוציא לפרישה.
לקראת סוף הסרט משתתף הגדוד במבצע זעם דחוף, כאשר מחלקת הסיור ובראשה מפקד המחלקה הצעיר, סגן רינג, ורב-סמל הייוויי, מוטסת במסוק לעומק האי הגרנדה, כדי לסייר בשטח בטרם נחיתת הגדוד מן הים.
המחלקה נתקלת בכוחות עוינים וחווה לחימה עזה.
אולם חיילי המחלקה וסגן רינג מוכיחים עצמם, בסיועו של הייוויי, כנחתים מעולים ומתגברים על הקשיים העומדים בדרכם.
המקום האמיתי הייתה תוכנית טלוויזיה לילדים ונוער ששודרה בשעות הצהריים המוקדמות בערוץ הילדים בשנים 2010–2012, כתחליף ל"אולפן ערוץ הילדים" (2002–2010).
"המקום האמיתי" כללה קאסט מורחב של משתתפים שהשתנה תוך כדי העונות, ושודרו בה כ-700 פרקים.
היא שודרה בכל ימי השבוע, וכללה תוכניות זרות מדובבות, תוכניות מקור ואת "המקום האמיתי", שהייתה אז תוכנית המרכז של ערוץ הילדים.
ב"מקום האמיתי" שודרו פינות שונות בהשתתפות הקאסט, מערכונים על אירועי היום-יום ופינה מרכזית קבועה בה שני מנחים התווכחו על נושא כלשהו.
התוכנית זכתה להצלחה רבה, והורחבה לתוכניות-בת בהמשך, אך ב-2012 ירדה מהמסך עם שידור תוכניתה האחרונה לאחר שיקולי ההפקה והערוץ, ובכך תם עידן השידורים החיים של הערוץ.
בתקופת החופש הגדול שודרה תוכנית בת בשם "חופש במקום האמיתי".
שמה של התוכנית ניתן לה על בסיס הסלוגן המלווה את הערוץ מאז סוף שנות ה-90.
נוי קרקו: חלק מהדאבל לייק.
הדר קרקו: חלק מהדאבל לייק.
תום גורביץ': פינת המלצות על סרטים וספרים.
צ'ובה (יוסף סוויד): המנהל הרגזן של הערוץ.
שראל (שראל פיטרמן): ילד שרוצה להנחות בערוץ.
שולמית היועצת (מושיק גלאמין): שולמית היועצת, צמחונית ואוהבת במיוחד ברוקולי, אמא של שראל.
ירדן הבלוגרית (רז שפירא): בלוגרית מצחיקה ומוזרה.
התוכנית עלתה לראשונה ב-2010 כתוכנית מערכונים קצרה בהשתתפות מנחי הערוץ.
בסוף שנת 2010 שונה הפורמט עם פרישתם של רוב מנחי הערוץ והקאסט הורחב.
התוכנית המחודשת זכתה להצלחה רבה.
תוכניות בת כמו "המלאכיות של צ'ובה" ו"הסיפור האמיתי" עלו לצד הרצועה.
עם פרישתה של עדי הימלבלוי מהערוץ ב-2010 ירדה התוכנית "המלאכיות של צ'ובה".
לפני עליית העונה השנייה, פרש הצמד אודי ואביעד מ"המקום האמיתי" וכך הגיעו לסופם פינות רבות, ואיתם פרשה מהקאסט גם המנחה רז שפירא, ששיחקה את ירדן הבלוגרית ב"מקום האמיתי", ב"מלאכיות של צ'ובה" וב"סיפור האמיתי".
את מקומם תפסו עודד פז ודנה פרידר, שנכנסו לדמויות חדשות.
העונה השנייה עלתה בספטמבר 2010, וזכתה גם היא להצלחה, אך לא כמו ההצלחה המקורית של העונה שעברה.
העונה האחרונה של "המקום האמיתי" לא צלחה כמתוכנן, וב-2012 שודרה התוכנית האחרונה.
לכבוד סיום הסדרה, השתתפו בתוכנית זו כל המשתתפים בשתי העונות, כל המנחים והקאסט המורחב.
בסיום שר הקאסט את שיר הנושא של התוכנית.
לאחר מכן, לא חזרו רצועות של שידורים חיים לערוץ הילדים ובכך תם עידן זה בערוץ.
המקלחת הוא הסרט הקצר והשני שביים חורחה גורביץ' (1997, 35 דקות).
מערכת יחסים בין אב (75) (יוסי ידין) ובנו (43) (מוני מושונוב), משתקפת במפגש אינטימי במקלחת, כאשר הבן נאלץ לרחוץ את אביו בגלל מחלתו.
החרדה מפני הבדידות והמוות, חוסר האונים של בני המשפחה והיחסים הבלתי פתורים ביניהם – כל אלה נעלמים ברגעי החסד במקלחת.
התחלת העבודה על הסרט ארכה זמן רב, מכיוון שלא נמצא גוף משדר מממן שיסכים להשקיע בסרט שנושאו הזיקנה.
מלחין המוזיקה הוא עודד זהבי.
הוא שודר פעם אחת בערוץ השני (קשת) עם רייטינג של כ-16%.
למחרת השידור פנה שחקן הסרט יוסי ידין לשווא לשידורי קשת בציפייה ובדרישה לשדרו שוב ללא ה-14 הדקות של פרסומות.
ב-2001 לאחר מותו של ידין, גורביץ' פנה שוב לשידורי קשת בבקשה לשדר את הסרט שוב ביום השלושים למותו של ידין, אך למרות שזכויות השידור היו עדיין אצלם הסרט לא שודר.
פסטיבל קאט ת"א 1997 (מכון ישראלי לקולנוע).
פרס פיפרסקי (פרס מבקרי הקולנוע) בפסטיבל קרקוב 1998.
פרס פסטיבל צ'ילה 1997 (גם פרס לבמאי הטוב ביותר).
מעצב פסקול – ישראל דוד
מעצב תפאורה – אריאל גלזר
שם השחקן שם הדמות יוסי ידין מיכאל (האב) מוני מושונוב גבי (הבן) מיכאל מושונוב נחי (הנכד) עדה טל האם עירית גידרון נעמי (הבת)
המקוריים היא סדרת טלוויזיה אמריקאית מסוגת דרמה על-טבעית.
היא ספין אוף של "יומני הערפד" שעלתה לשידור ב-3 באוקטובר 2013 ברשת השידור האמריקאית The CW ושודרה במשך חמש עונות עד 1 באוגוסט 2018.
על אף היותם ממייסדי העיר ושליטיה הבלתי מעורערים, המקוריים — קלאוס (ג'וזף מורגן) אלייז'ה (דניאל גיליס), רבקה (קלייר הולט) ואחיהם — אולצו לברוח מחשש לנקמת אביהם, ערפד-צייד ערפדים, שרוצה לצוד בעיקר את ילדיו.
בהיעדרם, בן חסותו של קלאוס, מרסל (צ'ארלס מייקל דייוויס), לקח פיקוד על המתרחש בעיר.
בעשור השני של המאה ה-21, קלאוס (ג'וזף מורגן) חוזר לניו אורלינס לראשונה מאז 1919 אז ניו אורלינס הייתה בשליטת משפחתו, בעקבות מכתב שקיבל מקתרין, בו נכתב שמכשפה בשם ג'יין-אן דברו קושרת נגדו קנוניה.
כאשר קלאוס חוזר לניו אורלינס הוא מגלה שהערפד מרסל השתלט על ניו אורלינס.
בעקבות קלאוס מגיע גם אלייז'ה (דניאל גיליס), שמנסה לשכנע את קלאוס לקבל את ההריון של היילי.
כאשר אלייז'ה נעלם, רבקה (קלייר הולט) מתחילה לדאוג ומגיעה גם היא לניו אורלינס.
קלאוס מחליט כי הוא משפחתו חייבת להביס את מרסל ולהחזיר את העיר לשליטתה המוחלטת ולהתכונן לקראת מלחמת הכל-בכל הנרקמת בין כלל הערפדים, אנשי הזאב והמכשפות על השליטה בעיר.
בסוף העונה בתם של היילי וקלאוס נולדת והיילי נהרגת בלידתה והופכת לבת כלאיים.
התינוקת כמעט מוצאת להורג בידי מכשפות העיר שנשלטו בידי אסתר, האמא של המייקלסונים, אך ברגע האחרון מרסל הורג את המכשפה האחרונה ומציל את התינוקת ממוות.
כדי להציל את בתו מאלו שרוצים להשמיד אותה, קלאוס שולח אותה לרבקה שלוקחת אותה תחת חסותה, קלאוס חושף את שמה של בתו (הופ- התקווה של משפחתם) וכך נגמרת העונה.
אסתר מנסה להרוג את בתם של קלאוס והיילי, הופ, ומתגלה כי בעבר, אסתר ואחותה דליה הסכימו ביניהן שדליה תקבל כל בכור ממשפחת מייקלסון.
בסוף העונה המייקלסונים, ביחד עם פרייה, הבת האובדת, מצליחים לנצח את דליה ולהציל את הופ מעבדות נצחית אצלה.
דווינה וקול מתחילים לצאת ולאחר מותו היא נשבעת שתחזיר אותו לחיים ביחד עם רבקה אשר נלכדה בגופת מכשפה.
בעונה זאת זוגות ישנים חוזרים להיות ביחד.
בעקבות סיכול ניסיון התחייה של דווינה מרסל בוגד במייקלסון ובכך מקיים את התגשמות הנבואה בנשיכתו מהארס של שבע הכתות של הזאבים אשר אין דרך לרפא אותו את קול ואת אלייז'ה ודן את ניקלאוס לחיי סבל וייסורים נמשך.
אחרי 5 שנים היילי מרשל מוצאת דרך לרפא את המייקלסון על ידי מציאת הזאבה האחרונה לשושלת הזאבים למרו ובכך משחררת אותם למציאות.
ניקלאוס נותר בצינוק של מרסל נתון לחסדיו.
משפחת מייקלסון משחררים את ניקלאוס ומרסל מאפשר להם לצאת מניו אורלינס בתנאי שלא ישובו.
אך ניו אורלינס רחוקה מלהיות שלווה- כח כחול חזק מאין כמותו ,"ההולו", מאיים על תושבייה וחלק מהזנתו היא הקרבת ילדים אשר נחטפים באישון לילה.
ההולו רוצה את הופ, בתו של קלאוס, והוא נקשר באובייקטים השייכים לילדים שמהווים קשר, ההולו נקשר להופ דרך מברשת שיערה.
הופ מפתחת חולשה וחולי ומשפחת מייקלסון נאלצת לחזור לניו אורלינס על מנת שווינסנט גריפית' ירפא אותה, אך למרות שהצילו את הילדים, הכח נוטע שורשים בקרב אלו הנואשים לתקווה.
וינסנט גריפית מכיר את הכח בעקבות התעסקותו עם קסם אפל זה בשחרותו וחושש יותר מכל אחד אחר.
משפחת מייקלסון יעשו כל שביכולתם על מנת לשמור על הופ ולמנוע מהכח לפגוע בה.
בהמשך מתגלה שההולו, היא ילדתם של שני מכשפים בני 1,500 שנה שבאים משבטים שונים ובורכה בכוחות אדירים.
היא כונתה הולו מפאת אכזריותה וסדיסטיות בלתי נתינת לסיפוק, ונרצחת על ידי הוריה.
ההולו מנסה לקום לחיים בעזרת הקרבות שונות ולבסוף הקרבה של יצור בן אל-מוות.
העונה נפתחת שבע שנים לאחר עזיבת האחים מייקלסון כאשר כל אח נמצא במקום אחר בעולם.
ניקלאוס לא שומר על קשר עם הופ ביתו והיא זועמת על כך הופ עושה תרגיל נערי ומרדני והופכת את אחד מחבריה לכיתה לבן כלאיים בעזרת דמה.
בהמשך ניקלאוס מגיע לניו אורלינס בשל היעדרה של היילי, שמתגלה כי אותה חטפה הופ כדי לפתות את ניקלאוס להגיע לניו אורלינס.
היילי נחטפת בידי אויבת של קלאוס מהעבר כאשר קלאוס מגלה הוא חוטף אותה ומחזיק בה כבת ערובה התנאי שלה לשחרור היילי הוא שהופ תדכא את צד הזאב שלה כמו שעשה קלאוס בעבר ורק כך הם יוכלו לקבל את היילי.
אלייז'ה מקבל את זיכרונותיו בחזרה ונזכר בהיילי ושבור מכך שגרם למותה, במהלך העונה, פרייה מתחתנת עם אשת הזאב קלין יחד עם כל המשפחה וקול מחתן אותן.
בהמשך קלאוס מבין שהדרך היחידה להציל את בתו הופ הגוססת היא להעביר את הכוח של ההולו אליו, לשם כך הוא מגיע למיסטיק פולס ומבקש מקרוליין את העזרה של בנותיה, אלייז'ה מגיע בעקבותיו ומנסה להניא אותו מכך ומבקש שהן ישימו את הכוח אצלו אך קלאוס מסרב ומעלף אותו.
אלייז'ה מספר לקלאוס שהוא החליט למות לצידו ושהוא קיבל משאר המשפחה את ברכתם, הסדרה נגמרת בכך שקלאוס ואלייז'ה תוקעים בלבבות אחד של השני את יתד עץ האלון הלבן ומתים.
דמותשחקנ/יתפרקיםעונהעונה 1עונה 2עונה 3עונה 4עונה 5ניקלאוס מייקלסוןג'וזף מורגן92ראשיאלייז'ה מייקלסוןדניאל גיליס90ראשימארסל ג'רארדצ'ארלס מייקל דייוויס90ראשיהיילי מרשלפיבי טונקין85ראשידווינה קליירדניאל קמפבל56ראשיאורחרבקה מייקלסוןקלייר הולט51ראשימשניפרייה מייקלסוןריילי וולקל55 משניראשיוינסנט גריפיתיוסוף גייטווד54ראשיקאמיל אוקנולליה פייפס54ראשיאורחהופ מייקלסוןסאמר פונטנה, דניאל רוז ראסל13אורחמשניראשיג'ושוע רוזהסטיבן קרוגר40 משניראשי
ניקלאוס (קלאוס) מייקלסון - האח החזק ביותר, קלאוס הוא בן כלאיים של איש זאב וערפד.
בעונה הראשונה מתגלה כי הכניס את היילי להריון.
ב"יומני הערפד" מאוהב בקרוליין פורבס, נמצא בזוגיות עם קאמיל בעונה שלוש.
אלייז'ה מייקלסון - בין האחים הבוגרים במשפחת המקוריים.
אלייז'ה הוא ערפד מוסרי, ומחשיב את משפחתו מעל הכול.
לסירוגין בן זוגה של היילי מרשל.
מת בעונה ה-5 יחד עם קלאוס.
רבקה מייקלסון - הערפדית הראשונה והאחות הצעירה (חוץ מהנרי שמת) במשפחת המקוריים.
מאוהבת במארסל ומהווה כבת זוגו לסירוגין, ב"יומני הערפד" הייתה בזוגיות קצרה עם מאט דונובן.
רבקה חושקת במשפחה ואהבה ותעשה הכל למען משפחתה.
היילי מארשל - היילי היא אשת-זאב.
בעונה הראשונה מגלים שהיילי בהריון מקלאוס.
מהווה כבת זוגו של אלייז'ה לסירוגין.
ב"יומני הערפד" היילי עזרה לטיילר לשחרר בני כלאיים משעבוד לקלאוס.
פרייה מייקלסון - האחות הבכורה במשפחה.
והיא מכשפה רבת עוצמה בגלל עסקה שסגרה אמה אסתר עם דליה, פרייה נלקחה לעבוד אצל דליה.
כול חייה חיפשה את המשפחה שלה.
פרייה היא לסבית ומתחתנת עם קלין.
מארסל ג'רארד - כשמארסל היה קטן אביו נהג להתאכזר אליו, ובגלל זה קלאוס מאמץ אותו כבן משפחה.
בעונה הראשונה משתלט על ניו אורלינס ועקב כך נוצרת מלחמה בינו לבין קלאוס, מאוהב ברבקה.
שתה מהשיקוי של לושיין והפך לערפד בן כלאיים יותר חזק מהמקוריים.
בתחילת עונה 5 הציע לרבקה נישואין.
הופ אנדראה רבקה מייקלסון - בתם של ניקלאוס מייקלסון והיילי מארשל.
הופ היא טרייברידית — שילוב של מכשפה אשת זאב וערפדית.
להופ יצאה סדרת בת בשם "מורשות" שבה היא דמות ראשית.
קאמיל אוקנול - קאמיל היא בת אדם שלומדת פסיכולוגיה, אחיה התאום מת בפעולת טבח שהוא עצמו ביצע והתאבד בעקבות מכשפה שהטילה עליו קללה.
גם הדוד שלה מת מהקללה.
לקאמיל יש יחסים עם ניקלאוס ועם מארסל, ובתחילת הסדרה הייתה בת זוגו של מארסל כי קלאוס כפה עליה.
בעונה שלוש נמצאת בזוגיות עם קלאוס.
דווינה קלייר - דווינה היא מכשפה בת 16 שנבחרה לקציר.
בנות הקציר האחרות נהרגו אבל היא נשארה חיה וספגה את הכוחות שלהן, עקב כך היא נהפכה למכשפה רבת עוצמה, מצטרפת לבנות הקציר ומתה, קמה לתחייה ולאחר מכן בת זוגו של קול מייקלסון.
בסוף עונה 4 קול מציע לה נישואין.
קול מייקלסון - קול הוא אחד מאחים לבית משפחת מייקלסון.
ב"יומני הערפד" נהרג על ידי ג'רמי גילברט.
לקול יש קשר מיוחד עם אחייניתו הופ.
נמצא בזוגיות עם דווינה ומציע לה נישואין בסוף עונה 4.
ג'ושוע רוזה - הפך לערפד בעקבות קלאוס וכעת עובד עבור מרסל ומחשיבו כחבר.
הומו והחבר הכי טוב של דווינה.
בעונה 2 הוא היה בזוגיות קצרה עם איידן.
המקור הוא סרט מתח ביוגרפי אמריקאי משנת 1999 בבימויו של מייקל מאן, ועל פי תסריט מעובד של מייקל מאן ואריק רות' המבוסס על מאמר שפורסם בואניטי פייר בשם "The Man Who Knew Too Much".
הסרט מתאר את האירועים שקרו מאחורי הקלעים בתוכנית הטלוויזיה "60 דקות" בנושא תעשיית הטבק והכחשת נזקי העישון.
הסרט מבוסס על סיפור אמיתי והועמד לשבעה פרסי אוסקר כולל הסרט הטוב ביותר.
לואל ברגמן (אל פצ'ינו) הוא מפיק בתוכנית "60 דקות", שמוציא את גפרי ויגנד (ראסל קרואו) למלחמה נגד חברות הטבק.
ויגנד הוא מדען של חברת הטבק "בראון ויליאמסון" אשר יכול לתת עדות שתביא לחשיפת האמת שמאחורי תעשיית הסיגריות.
השניים מוצאים את עצמם במלחמה עד כדי אובדן התקווה של שניהם.
כשמתברר שכסף יכול לגבור על כל אתיקה עיתונאית והחשיפה נגנזת, השניים צריכים לאזור את טיפת הכוח האחרונה כדי להמשיך במאבק.
אל פצ'ינו הוא לואל ברגמן, מפיק בתוכנית 60 דקות.
ראסל קרואו – ג'פרי ויגנד, מדען שפוטר מחברת הטבק "בראון ויליאמסון".
המקלל הוא דמות מקראית הנזכרת ב, אשר נענש בסקילה כיוון שקילל את השם, בעת נדודי בני ישראל במדבר.
המקרא אינו מזכיר את שמו, אך מציין שהוא היה בנם של אישה ישראלית בשם שלומית בת דברי ואיש מצרי, ומכנה אותו בכינויים סתמיים כגון בן האִישה הישראלית או בן הישראלית, ולבסוף המקלל.
בתלמוד ובספרות התורנית הוא מכונה המגדף.
במדרש פתרון תורה מובא שם חיצוני לדמות - "חפישתוק".
סיפור המקלל ממוקם בסוף פרשת אמור, לאחר דיני הדלקת הנרות במקדש ועריכת לחם הפנים.
המקרא מספר שבנם של שלומית בת דברי ממטה דן ושל "איש מצרי", התקוטט עם איש ישראלי (שגם אביו מישראל), ובמהלך הריב קילל את שמו של האל.
הוא הובא אל משה, והונח במאסר עד שה' יודיע מה לעשות עמו.
ה' הורה למשה להוציא את המקלל אל מחוץ למחנה, שהשומעים את הקללה יסמכו את ידיהם על ראשו, ולאחר מכן יסקלו אותו כל העם, ומשה והעם קיימו את הציווי.
דברי ה' למשה קובעים שכל מי שמקלל את האל יענש בסקילה, וכוללים גם את דיני חובל באדם או בבהמה.
במדרש אחר נכתב שבעלה של שלומית בת דברי היה דתן, שמאוחר יותר השתמש בכך נגד משה (כפי שמופיע בפסוקים שאחרי זה) ואמר לו: ; וגרם לבריחת משה למדין, שמא יהרגהו פרעה.
בדברי חז"ל ישנה אנלוגיה בין מאבקו של איש הישראלי עם בן הישראלית, להוציאו מן המחנה; לבין מאבקו של רבי עקיבא עם הנצרות בראשית הופעתה, לבטל את השפעתה על ישראל.
על פי המדרש, האיש המצרי שראה משה מכה איש עברי היה בעצם אביו של בן הישראלית.
המדרש מביא מספר דעות כיצד הרג משה את המצרי.
על פי ההלכה, הנולד לאם ישראלית הוא יהודי, אך ההשתייכות לשבט ולנחלתו היא על פי האב.
במדבר חנו בני ישראל לפי השבטים השונים.
בן האישה הישראלית ביקש לחנות יחד עם בני שבט דן, אליו השתייכה אמו, אך בני השבט מנעו אותו מכך, שכן אינו ראוי לנחול עמם בארץ.
בן הישראלית ערער לבית דינו של משה, ויצא חייב; ועקב כך, החל לקלל את הקב"ה.
בחזקוני הובא כי באותו זמן שנהרג אביו הייתה שלומית (האם) מעוברת ממנו.
יש מאחרים את זמן אירוע המגדף עד אחרי מתן תורה.
על רקע ריבו למקום חנייה במחנה, יש שהתקשו מדוע לא יצא המגדף לריב על מקום חנייתו קודם לכן, שהרי סיפור הגידוף התרחש כאשר בני ישראל חנו במדבר סיני, לאחר מתן תורה והקמת המשכן.
ויש מקדימים את עת האירוע לאותה תקופה של המקושש שהיה עוד לפני מתן תורה.
יש שהביאו ראיה ממעשה בן הישראלית שמי שאמו יהודיה ואביו גוי נחשב כממזר וכן נכתב בתוספתא: .
גם בתלמוד הובאה דעה דומה בשם רבי יהודה הנשיא, וכן דעתם של רבי יוחנן, וגם ריש לקיש אבל להלכה מותר לו לבוא בקהל, אלא שלפי חלק מהפוסקים לכהן אסור לישא בת שכזו.
השולחן ערוך פוסק שהיא 'פגומה לכהונה' ולמעשה נוהגים להימנע מנישואים כאלו לכתחילה.
המקום הכי חם בגיהנום הוא כלי תקשורת אלטרנטיבי ישראלי המתפרסם באתר עיתונות מקוונת.
האתר מתמקד בנושאי חברה, רווחה, זכויות האדם, משפטים ופוליטיקה.
את האתר, שהחל לפעול ב-2 בספטמבר 2013, יסדו עינת פישביין שהיא המוציאה לאור, ואירית דולב ששימשה כעורכת ראשית עד עזיבתה בספטמבר 2018. מטרת האתר היא לפרסם באופן יומי תחקירים, כתבות שטח וטורים, ולתת במה לקולות שאינם פופולריים בזרם המרכזי של העיתונות בישראל.
האג'נדה הפוליטית של האתר היא שמאל חברתי-כלכלי, וכוללת חשיפת קשרי הון-שלטון וסוגיות הנוגעות לצדק חברתי, זכויות האדם וחיזוק הפריפריה.
משרדיו נמצאים בדיזנגוף סנטר שבתל אביב.
בנובמבר 2022 הוחלט למזג את האתר עם עמותת שקוף ואתר העין השביעית.
כחלק מתנאי המיזוג, כלי התקשורת ישמרו על עצמאות, אך ינוהלו יחד על ידי שקוף.
שם האתר נגזר מאמרת כנף המיוחסת לסופר האיטלקי מהמאה ה-13 דנטה אליגיירי, לפיה "המקומות הכי חמים בגיהנום שמורים למי שבתקופה של משבר מוסרי שומרים על הנייטרליות שלהם".
מרטין לותר קינג, מנהיג התנועה לזכויות האזרח בארצות הברית, השתמש בפרפרזה על הביטוי בנאום מכונן שנשא ב-4 באפריל 1967 בכנסיית "ריוורסייד" שבניו יורק, שבו דיבר נגד המעורבות האמריקאית במלחמת וייטנאם.
קינג חזר על הביטוי בנאום שנשא ב-30 באותו חודש בכנסייה הבפטיסטית "אִבֵּנְעֵזֶר" שבאטלנטה, ג'ורג'יה.
על פי מייסדות האתר, פישביין ודולב, "(קינג) לא השאיר מקום לעמימות או לנייטרליות.
הוא האמין שמול מעשה עוול או איוולת – עדיף תמיד לקרוא תיגר, ולא להסתופף תחת אורו החמים והמנוון של הקונצנזוס.
בנוסף, האגם הקפוא משכן בוגדים דתיים ולאומיים, ולא עומדים-מן-הצד.
לצד שמו המלא, האתר מוכר גם בשמות המקוצרים "המקום הכי חם" ו"המקום".
בנוסף לחשיפות אלה ואחרות, האתר מוסר דיווחים ראשוניים ועוקב לאורך שנות קיומו אחר נושאים מרכזיים עבורו, כגון: מהגרי עבודה ומבקשי מקלט בישראל, דיור ציבורי, זכויות אנשים עם מוגבלויות, התארגנויות עובדים, ועוד.
בשנת 2013 זכה האתר בציון לשבח מטעם פרס פראט לתקשורת וסביבה, על היותו עיתון עצמאי שעוסק בקיימות כמושג הנוגע סביבה, חברה וכלכלה באותה המידה.
במרץ 2014 זכה האתר בפרס Digit לעיתונות מקוונת.
בנימוקי הפרס נכתב: "האתר מסמל את המעבר של עיתונאים מנוסים ומצוינים אל הפלטפורמה הדיגיטלית בניסיון ראוי ומתבקש לשלוט במוצר העיתונאי עליו הם חתומים.
האתר מעניק פתח לשיח אחר, מאתגר ומעניין תוך ניצול יתרונות הדיגיטל בדגש על הפצה ברשת החברתית."
האתר הוקם על בסיס השקעה עצמית, וממומן בעיקר מתרומות הקוראים.
לדברי פישביין, "הרעיון העסקי והאתגר הגדול הוא לרכוש את אמונו של הציבור שבאנו לעשות עיתונות עצמאית, משוחררת מלחצים ונקייה מאינטרסים."
בשנת 2015 החל "המקום" למכור חולצות טי הנושאות את לוגו האתר.
מספר ידוענים, עיתונאים ואמנים שרכשו חולצות כאלה העלו לרשתות החברתיות תמונות שלהם לובשים את החולצה.
באוגוסט 2017 הושלם בהצלחה פרויקט מימון המונים נוסף, שהצליח מעבר ליעדים הראשוניים שלו.
בנוסף לגיוס המונים, חברי המערכת מקיימים ברחבי ישראל הרצאות שתמורתן מועברת למימון עבודת האתר.
בתחילת שנת 2018 דחתה לשכת העיתונות הממשלתית את בקשת האתר להעניק לעיתונאים הכותבים בו תעודת עיתונאי, מכיוון שהוא לא עמד ברף של 10,000 כניסות ביום לפחות.
לפיכך פתח האתר בינואר 2018 בקמפיין כניסות המוני על מנת לעבור את הרף.
קמפיין גיוס הגולשים הביא לאתר למעלה מ-1.2 מיליון כניסות תוך שלושה שבועות, ובעקבותיו, אחרי עבודת ועדה מייעצת שבחנה את תיקון הכללים, החליטה לשכת העיתונות הממשלתית באפריל 2019 לפתוח מסלול מקביל להענקת תעודות לעיתונאים הפועלים בפלטפורמות דיגיטליות, ללא קשר להיקף החשיפה שלהם.
בינואר 2017 הגישו לשכת עורכי הדין ואפי נוה שעמד בראש הלשכה, תביעת לשון הרע אישית נגד שרון שפורר בסכום של כמיליון שקל בעקבות סדרת כתבות שפרסמה באתר "המקום".
בין היתר טענה שפורר בכתבותיה, על רקע קשריו של נוה לוועדת האתיקה של הלשכה, שהוועדה נוהגת איפה ואיפה.
בכתבה אחרת נכתב שחברת הביטוח "מנורה" זכתה, בהיותה לקוחה של נוה, בחוזה לביטוח חברי הלשכה, ומכרה להם ביטוחים לא תקינים שכללו סעיף הגנה במקרים של תביעות על הטרדה מינית, סעיף שנגד את החוק.
בכתב ההגנה שהוגש באמצעות אתר "המקום" טענה שפורר שמדובר בתביעת השתקה חסרת בסיס.
אחרי שהתובעים סירבו להצעת בית המשפט לקיים הליך גישור, ב-11 בספטמבר 2019 דחה בית משפט השלום את התביעה וחייב את לשכת עורכי הדין לשלם לשפורר הוצאות שכר טרחה בסך 70 אלף שקל.
שפורר ו"המקום" ערערו על גובה הסכום בדרישה לשלם פיצויים בגובה סכום התביעה, כדי להרתיע תובעי סרק עתידים מפני הגשת תביעות השתקה, ובטענה שהתובעים התנהלו בצורה לא מכובדת, אולם בית המשפט דחה את הבקשה.
המקצוענים הייתה סדרת טלוויזיה בריטית משנות ה-70, שגיבוריה הם סוכני ci-5 - סוכנות ביון בדיונית בריטית.
הסדרה צולמה ושודרה במשך חמש עונות בשנים 1977 עד 1983. הופקו 57 פרקים בני שעה ששודרו ברשת LWT.
עלילת הסדרה מתרכזת בשניים מטובי סוכני המודיעין הבריטי - בודי ודויל ומפעילם ג'ורג' קאולי.
המשימות שניתנו ליחידה המובחרת היו בעיקר מלחמה בטרוריסטים ובפשעים חמורים.
המפעיל קוולי בחן ובחר בעצמו את צוות הסוכנים.
בודי היה צנחן לשעבר ושכיר חרב בעל טמפרמנט חם, לעומתו דויל הגיע ל-CI5 לאחר שירות רגיל במשטרה ואופיו היה סובלני ופתוח לרעיונות חדשים.
היחסים בין שני הסוכנים היו לעיתים תכופות מלווים בוויכוחים אך כיוון שהיו המובחרים מכולם, נבחרו לפעול במשימות הקשות ביותר.
המקום בינינו הוא סרט קולנוע אמריקאי משנת 2017, שביים פיטר צ'לסום והפיק ריצ'רד ברטון לואיס.
את התסריט כתב אלן לוֹבּ.
הצילומים החלו ב-14 בספטמבר 2015 באלבקרקי שבניו מקסיקו.
הסרט יצא לאקרנים ב-3 בפברואר 2017 בארצות הברית ובישראל יום לפני כן.
מעבורת חלל היוצאת למשימה הראשונה ליישב את מאדים, כאשר אחת האסטרונאוטים מגלה שהיא בהריון.
זמן קצר לאחר שהם נוחתים על מאדים, היא מתה מסיבוכים בלידתו של האדם הראשון שנולד על מאדים - ועד מותה מעולם לא גילתה מי האב.
כך מתחילים חייו יוצאי הדופן של גרדנר אליוט (אייסה באטרפילד) – ילד אינטליגנטי מאוד וסקרן, אשר בהגיעו לגיל 16 פגש למעשה רק 14 אנשים בכל חייו.
בעת חיפוש אחר רמזים על זהות אביו, ומידע על כוכב הבית שמעולם לא ביקר בו, גרדנר מתחיל לפתח קשר מקוון עם נערה מקולורדו בשם טולסה (בריט רוברטסון).
כשהוא סוף סוף מקבל הזדמנות לנסוע לכדור הארץ, הוא להוט לחוות את כל פלאי הכוכב, שעד כה יכול היה רק לקרוא עליהם.
אולם ברגע בו הוא רק מתחיל לחוות את כדור הארץ, המדענים מגלים כי איבריו של גרדנר לא יכולים לעמוד באטמוספירה של כדור הארץ.
נחוש למצוא את אביו, גרדנר נמלט מצוות המדענים ומצטרף לטולסה למרוץ נגד הזמן כדי לפענח את המסתורין של איך הוא הגיע להיות מי שהוא, ולאן הוא שייך ביקום.
במסע הרפתקאות טולסה וגרדנר איתרו את האב, ובגלל חוסר יכולת לחיות בכבידה של כדור הארץ הוא נאלץ לחזור למאדים.
טולסה מצטרפת לתוכנית להכשרת אסטרונאוטים.
גרנדר אליוט - אייסה באטרפילד
נתנאל שפרד - גארי אולדמן
שרה אליוט - ג'נט מונטגומרי
שמאן נקה - גיל ברמינגהאם
המקס הכחול הוא סרט מלחמה בריטי העוסק בטייסי שירות האוויר הגרמני לקראת סוף מלחמת העולם הראשונה.
שם הסרט נלקח מכינויו הלא-רשמי של הפור לה מריט, העיטור הגבוה ביותר בצבא הקיסרות הגרמנית.
הסרט מבוסס על רומן בשם זהה מאת ג'ק האנטר, ומרמז באופן חלקי לסיפורו של הטייס וילהלם ריינהרד.
ברונו סטיישל (ג'ורג' פפארד) הוא לוטננט בצבא הקיסרות הגרמנית במלחמת העולם הראשונה.
הוא מתואר כאדם חסר מצפון, חסר אמפתיה, וללא רגשות כלפי מישהו מלבדו.
הוא עוזב את חיל הרגלים, ומתגייס לשירות האוויר הגרמני.
סטיישל מעריץ את מנפרד פון ריכטהופן, וחולם לזכות כמוהו בעיטור הפור לה מריט - העיטור הגבוה ביותר של הצבא הקיסרי הידוע בכינויו הלא-רשמי "המקס הכחול".
כדי לזכות בעיטור, עליו להפיל 20 מטוסים של מדינות ההסכמה.
לסטיישל לוקח זמן להשתלב בחיל האוויר, שמרבית אנשיו באו מקרב האצולה בעוד הוא עצמו בן למשפחה פשוטה.
עד מהרה מתפתחת יריבות בינו לבין וילי פון קלוגרמן (ג'רמי קמפ), בן אצולה אשר כבר זכה במקס הכחול.
באחת מגיחותיו, סטיישל מציל מטוס גרמני צבוע באדום, ומופתע לגלות שטייס המטוס הוא ריכטהופן בעצמו (קרל של).
ריכטהופן מציע לסטיישל לעבור ליחידת הטייס המובחרת שלו, אולם סטיישל מעדיף להישאר בטייסת הנוכחית תחת פיקודו של האופטמן אוטו היידמאן (קרל מיכאל ווגלר).
עם זאת, התעמולה הגרמנית חשה שהעם קץ במלחמה, ועל כן הגנרל פון קלוגרמן (ג'יימס מייסון), דודו של וילי, ממהר לנצל את סטיישל ולהציגו כגיבור מלחמה עממי.
סטיישל ממשיך לצבור הפלות לזכותו בדרך לזכייה במקס הכחול, ובמקביל מפתח רומן עם קייטי (אורסולה אנדרס), אשתו של קלוגרמן אשר לפני כן ניהלה רומן עם וילי.
המקלט לפראים הודים הידוע גם בשם שמורת הפראים ההודים ממוקם במדבר הקטן של קוץ' במדינת גוג'ראט בהודו.
שטח השמורה הוא 4,954 קמ"ר, והיא שמורת חיות הבר הגדולה ביותר בהודו.
המקלט הוקם בשנת 1972 תחת חוק ההגנה על חיות הבר של 1972. המקלט הוא אחד המקומות האחרונים על פני כדור הארץ שבו נמצאות אוכלוסיות של הפרא ההודי.
המדבר של קוץ' הוא מדבר מלח.
במהלך המונסון, מתרחשות הצפות במדבר לתקופה של כחודש ויש בו 74 גבעות או "איים" מקומיים, הנקראים "באטס" (bets).
בגבעות אלה יש דשא שמספק מזון לאוכלוסייה של כ-2,100 בעלי חיים.
המקלט הוא בית גידול למינים רבים של בעלי חיים.
לפי הנתונים שאונסק"ו מראים, המקלט הפך לבית גידול של:
93 מינים של חסרי חוליות
מין אחד של תולעת טבעתית
29 מינים של זוחלים -
9 סוגי יונקים שכוללים 33 מינים/תת-מינים - כולל אוכלוסיית העולם האחרונה של הפרא ההודי
האיום העיקרי הניצב בפני המקלט הוא בריכות אידוי המלח באזור, שמספקות 25% מאספקת המלח של הודו.
שמורת ביוספרית - אתר מורשת עולמית
המקום הטוב היא סדרת טלוויזיה אמריקאית מסוגת קומדיה ופנטזיה, שעלתה לשידור ב-19 בספטמבר 2016 ברשת NBC האמריקאית.
יוצר הסדרה הוא מייקל שור.
הסדרה זכתה מתחילת שידורה לביקורות חיוביות ושבחים על הכתיבה, המשחק, ההומור והחתרנות בתחום הקומדיה.
הסדרה עוקבת אחר צעירה אמריקאית מפיניקס בשם אלינור שלסטרופ (קריסטן בל), שלאחר מותה בתאונה מגיעה אל "המקום הטוב".
"המקום הטוב" הוא מעין שכונה אוטופית המדמה גן-עדן לכל האנשים שעשו מעשים טובים בחייהם, בהנהגת אדריכל השכונה, מייקל (טד דנסון) והעוזרת שלו המורכבת מבינה מלאכותית בצורת אישה, ג'נט (דארסי קארדן).
הגעתה של אלינור למקום הטוב תמוהה בעיניה משום שכשהייתה בחיים היא הייתה אדם אנוכי ומניפולטיבי, וכך היא מבינה שנעשתה טעות בהגעתה לשכונה מפני שהיא לא שייכת אליה.
היא מבינה כי עליה לשקר על מנת שלא להיתפס ולהישלח אל "המקום הרע".
במהלך העונה, הארבעה סובלים רבות בעקבות מצבים מסובכים שאליהם הם נקלעים, מה שגורם לאלינור להבין לבסוף שאין שום טעות והם בעצם נמצאים במקום הרע – מכיוון שהם מענים זה את זה פסיכולוגית.
מניעיו של מייקל היו למעשה רעים והוא התחפש לאדריכל טוב במסווה כדי להמציא שיטה חדשה לענות בני אדם בעולם הבא.
מייקל מוחק את זיכרונותיהם של הארבעה ומאתחל את הניסוי מחדש.
לאחר סוף האירועים של העונה הראשונה, למייקל ניתנת רשות להתחיל שוב את הניסוי, ולמחוק את זיכרונות הקבוצה, אך הקבוצה מגלה את האמת שוב ושוב על השכונה.
לאחר 802 אתחולים שכשלו, השדים האחרים שעוזרים למייקל מתייאשים ופונים נגדו.
הם מאיימים עליו שאם יאתחל את הניסוי עוד פעם אחת, הם יודיעו לבוס שלו, שון, על כך שחרג ממספר האתחולים.
שדה בשם ויקי לוקחת פיקוד על השדים האחרים וסוחטת את מייקל כדי שייתן לה לנהל את המשך הניסוי.
מייקל בסופו של דבר חובר לארבעת בני האדם, ויחד עם ג'נט עושה איתם עסקה.
הם יעמידו פנים שהם לא מודעים לכך שהם במקום הרע, ונותנים לשדים לענות אותם כשמייקל מכין אותם לקראת העינויים הללו.
אך בתמורה נאלץ מייקל ללמוד אתיקה יחד עם החבורה, והדבר אט אט גורם לו להבין מה זה להיות אדם.
מייקל מבטיח לכולם להגיע למקום הטוב האמיתי.
מאוחר יותר הקבוצה בורחת מהשכונה בעזרת מייקל, והם מנסים להגיע למקום הטוב על ידי פנייה אל השופטת (מאיה רודולף) שנותנת להם מבחנים אשר מבליטים את חולשותיהם.
כולם נכשלים במבחן (חוץ מאלינור שמספרת שנכשלה כדי לא לנטוש את חבריה), וכולם עומדים להישלח למקום הרע.
למרות זאת, מייקל מנסה לחשוב על רעיון להצלת בני האדם, ומשכנע את השופטת לשלוח אותם בחזרה אל החיים בכדור הארץ על מנת להעניק להם הזדמנות שנייה להיות בני אדם טובים יותר וכך להגיע למקום הטוב עם מותם הבא.
אלינור, צ'ידי, תהאני וג'ייסון נשלחים חזרה לכדור הארץ על ידי מייקל, שמתערב בתאונות שגרמו למוות שלהם בתקווה שהזדמנות שנייה בחיים תאפשר להם להפוך לגרסאות טובות יותר של עצמם.
אף על פי שנאסר עליו, הוא פוגש את כל ארבעת בני האדם ורומז להם בעדינות לפגוש את צ'ידי באוניברסיטת סידני ולהפוך לקבוצת מחקר, בזמן שהשדים האחרים מרגלים אחריהם.
במהלך שנת המחקר שוב הופכים הארבעה לחבורה מגובשת.
לאחר סיום המחקר, מייקל וג'נט נתפסים על ידי החבורה כשהם עומדים לעבור בשער לעולם הבא ובלית ברירה מגלים להם על חיי העולם הבא שלהם, מה שלמעשה מונע רשמית את יכולתם להגיע למקום הטוב, כי כל מעשה טוב שיעשו מעתה יהיה במטרה להגיע למקום הטוב ולא במטרה לעזור לאנשים.
בעקבות כך הם מתאחדים והופכים ל"יחידת הנשמות" שעוזרת לבני אדם ברחבי העולם לצבור נקודות כדי להגיע למקום הטוב ללא ידיעתם, ובפרט לאנשים אליהם החבורה קרובה.
כך הם עוזרים לקרובים שלהם: אלינור לאמה, לאחר שנאמר לה שרק זייפה את מותה ושהיא עודנה חיה, תהאני לאחותה וג'ייסון לאביו, אך לאחר שהבין שזה לא עובד החליט לעזור לחברו במקום.
מייקל חושף בפני אלינור זכרונות שלה מימיה בעולם הבא מאחד האתחולים של הניסוי בו היא וצ'ידי היו מאוהבים, ורגשותיה כלפיו חוזרים אליה.
השדים ובראשם מנהיג המקום הרע, שון, מצליחים בסופו של דבר לייצר שער לכדור הארץ, וכדי להתחמק מהם, מחליטה ג'נט לקחת את החבורה אל הריק שלה, וכך למעשה הם מתים בפעם השנייה.
המצב הבלתי שגרתי, ובפרט משבר אישיות שעברה אלינור מערער את יציבות הריק, אשר כמעט ונהרס.
ברגע האחרון ולאחר נשיקה עם צ'ידי הריק חוזר למצבו המקורי, אך ג'נט בכל זאת נאלצת לפלוט את בני האדם אל חדר רואה החשבון, בו נספרות הנקודות של בני האדם, והם נאלצים לברוח.
בינתיים מייקל חושד כי אנשי המקום הרע חיבלו במערכת הנקודות אשר קובעת לאן יגיעו בני האדם לאחר מותם.
על אף שנראה שתהליך מתן הנקודות תקין, מייקל מגלה כי במהלך 521 השנים האחרונות אף אדם לא נכנס למקום הטוב, ומבין כי משהו אינו כשורה.
הם מצליחים לברוח אל המקום הטוב, שם הם מגלים שהסיבה לכך היא שאף בן אנוש לא נכנס לאחרונה למקום הטוב כיוון שבכל יום העולם נעשה מורכב יותר ויותר, ולכל פעולה שעושים יש השלכות שליליות שנספרות כנקודות שליליות.
כולם מגיעים אל "חור הפנקייקים הבין-ממדי" ונפגשים עם השופטת ועם שון, כדי להוכיח את טענתם.
הם מנהלים משא ומתן בזמן שצ'ידי מעלה רעיון - כדי להוכיח שבני אדם הם טובים ללא המשתנים המתערבים של החיים המודרניים על פני האדמה, החבורה תשחזר את הניסוי, ביחד עם ארבעה אנשים חדשים: כשם שהחבורה המקורית השתפרה לאחר מותה, כך גם ישתפרו בני האנוש בניסוי.
כך יוכיחו לשופטת את טענתם.
הם בונים את השכונה מחדש במקום הבינוני, בו גרה עד אז רק אישה אחת בשם מינדי.
ברגע האמת, מייקל מפחד מדי להיפגש עם האנשים החדשים, וכך אלינור נאלצת לתפוס פיקוד והופכת ל"אדריכלית" השכונה.
כחלק מההסכם סביב הניסוי המחודש, הוחלט שהמקום הרע יבחר את האנשים שמשתתפים בו, והחבורה מבינה שהמקום הרע שלח לניסוי אנשים שאישיותם תעצבן ותעיק עליהם.
לניסוי מגיעים ג'ון ויטון, כתב רכילות שבייש את תהאני, סימון, האקסית של צ'ידי, ברנט, אדם נרקיסיסט וסקסיסט, ולינדה, בעלת אדישות קיצונית לכל דבר.
צ'ידי לא מצליח לתפקד בניסוי כשחברתו לשעבר לוקחת חלק בו.
לאחר מחשבה מעמיקה, הוא מבין שהוא צריך למחוק את הזיכרון של חיי העולם הבא שלו, כולל הזיכרונות שהוא ואלינור זוג, כדי למנוע את כישלון הניסוי.
בסוף העונה, צ'ידי מתעורר, ללא הזיכרונות שלו עם "יחידת הנשמות".
אלינור צריכה להתמודד עם היותה "אדריכלית השכונה" והמנהיגה של הניסוי החדש, עם התושבים החדשים - ג'ון, סימון, לינדה וברנט, וצ'ידי שזיכרונותיו נמחקו.
שום דבר לא הולך כמו שצריך, ובהמשך מתגלה שלינדה היא שד בתחפושת, ולכן צ'ידי הופך למשתתף הרביעי בניסוי.
ג'ייסון מנסה לזכות בליבה של ג'נט מחדש.
בהמשך מתגלה כי בזמן ששלחו את השד שהתחזה ללינדה אל המקום הרע, המקום הרע החליף את ג'נט בג'נט רעה, שחיבלה בניסוי של מייקל ואלינור.
מייקל וג'ייסון יוצאים מהשכונה לחלץ את ג'נט, מצילים אותה מכנס שדים ובדרך הורגים את ויקי ובורחים משון.
אלינור אומרת לצ'ידי שהוא הנפש התאומה של סימון על מנת שיעזור לסימון להתעשת, והם לאט לאט פותחים במערכת יחסים.
לאחר בלאגן ארוך וגדול שהתרחש בחבורת הניסוי (ג'ון, סימון, צ'ידי, ברנט, תהאני וג'ייסון) בעקבות ספר שכתב ברנט, אלינור צריכה לגרום לחבורה לעשות כמה שיותר מעשים טובים, לפני שייגמר הניסוי.
בליל סיום הניסוי, סימון מגלה לחבורה שהיא חשדה מהרגע הראשון שהגיעה לשכונה באלינור והיא חושבת שזה המקום הרע, וכשאלינור ומייקל מנסים סיכוי אחרון לנסות לאחד את החבורה ביחד, ג'ון וסימון בורחים ולא מוכנים לעזור לברנט שנפל לתוך בור, והיא וצ'ידי נפרדים.
אלינור ומייקל מגלים לברנט ולצ'ידי ש"הם במקום הרע", בתקווה אחרונה שזה יגרום להם להתנהג ולהשתפר יותר טוב, וזה מוביל לכך שברנט מתנצל בכנות לראשונה בחייו.
ממתינים להחלטת השופטת על המסקנות מהניסוי, מייקל, החבורה וג'נט נושאים את דבריהם וכך גם שון.
לאחר שהשופטת עדה לשיפור הקל שעבר על ברנט ברגעי הניסוי האחרונים, ורואה כיצד השתפרו בני האדם שהחבורה עזרה להם כ"יחידת הנשמות" היא פוסקת שמייקל צודק והשיטה אינה טובה ולכן היא קובעת כי יש למחוק את האנושות ולאתחל את כדור הארץ.
צ'ידי מקבל את זכרונותיו מחדש, ונזכר במסקנה שכתב לעצמו לפני שאיבד את הזיכרון: "אין "תשובה".
לאחר שצ'ידי מתעורר, בני האנוש וצ'ידי שמתאחד עמם מחדש מוכרחים ליצור מערכת חיים-לאחר-המוות הרבה יותר טובה כדי לשכנע את השופטת שלא למחוק את האנושות.
בני האנוש מגבשים תוכנית שלפיה כל בני האדם יעברו חוויה דומה לשלהם וייבחנו לאחר המוות במקום במהלך חייהם ללא ידיעתם בעוד אנשי המקום הרע והמקום הטוב ישתפו פעולה ויהנדסו עבור כל אדם את המבחן המושלם עבורו ללא ידיעתו, וכך יעבור האדם אתחולים רבים עד שישתפר.
שון מסרב בתחילה משום שאינו רוצה לתת למייקל ולחבורה לנצח.
אך מבין כי אם האנושות תוכחד לא יהיה לו את מי לענות ושלמעשה הוא גם נהנה מהמאבק המתמיד מול מייקל, והשיטה החדשה תדרוש מהם להתעמת זה מול זה.
לבסוף שון מקבל את הרעיון וכך גם השופטת.
כשמייקל מנסה ללמד את שיטת העינוי החדשה את השדים של המקום הרע הם מביעים חוסר שביעות רצון מהשינוי, למעט ויקי שמתגלה כאלופה בעינויים פסיכולוגיים.
מייקל מאוים מכך אך מבין לבסוף שהוא הסיבה שהשדים מתנגדים לשיטה החדשה.
הוא ו-ויקי משתפים פעולה כך שייראה כאילו היא לוקחת שליטה, וכך השדים מתרגלים לשיטה החדשה.
לאחר זמן מה מודיע מייקל לחבורה כי השופטת החליטה שהם אינם זקוקים למבחן וכי הם רשאים לעבור למקום הטוב.
עם הגיעם למקום הטוב מגלים החבורה שהם בגן עדן אינסופי המספק לאנשים את כל רצונותיהם, אך משום מה איש מיושבי המקום אינו נרגש ונלהב מכל השפע.
בינתיים מייקל ממונה במרמה על ידי ועדת המקום הטוב למנהל בעוד שהוועדה מתפטרת ומסתלקת.
החבורה מבינה כי המקום הטוב משעמם ומנוון את יושביו וכי הוועדה נכשלה עד כה בלשפר אותו משום שהם אינם אנושיים ומכאן לא מבינים מה אנשים באמת צריכים.
אלינור נזכרת במה שאמרה למייקל בעבר, "כל בני האדם מעט עצובים כל הזמן כי הם יודעים שהם ימותו אבל זה מה שנותן לחיים משמעות".
ומבינה שיש לתת להם אפשרות לעזוב.
בעקבות כך מייקל ממציא דלת שמעבר בה יוביל לקץ הקיום של מי שיעבור בה.
כך נוצרת לאנשי המקום הטוב תחושת סופיות, מה שמחזיר תחושת משמעות לחייהם של בני האדם.
בפרק הסיום, נראה כי כל אחד מהחבורה חי חיים שלמים במקום הטוב ומגשים את כל שאיפותיו.
כל אחד בתורו מגיע לסגירת מעגל ולמיצוי, עד כי הוא עובר בדלת אל הלא נודע (למעט תהאני שמחליטה להפוך לאדריכלית של העולם הבא).
אלינור היא האחרונה שעוברת בדלת לאחר שהובילה לסגירת מעגל של מינדי מהמקום הבינוני ומשכנעת אותה להיכנס לשיטה החדשה כדי שתוכל להגיע בזמנה למקום הטוב, ואף מבינה את חלומו האמיתי של מייקל - להיות אדם אמיתי.
מייקל מקבל את הסכמת השופטת להפוך לאדם ולחיות על גבי כדור הארץ.
בסצנת הסיום אלינור עוברת בדלת, ומתגלה כי נשמתה הפכה לאנרגיה שחוזרת לכדור הארץ ומשפיעה לטובה על מעשיהם של בני האדם.
אלינור שלסטרופ (קריסטן בל): אישה אנוכית ואגוצנטרית המגיעה ממשפחה די מזניחה שבמותה מגיעה אל "המקום הטוב", אך מהר מאוד היא מבינה שהגיעה לשם בטעות.
בעזרת שיעורי אתיקה מצ'ידי, היא מנסה להפוך לאדם טוב, על מנת להיות ראויה למקום הטוב ובתקווה לקבל אישור להישאר.
בת זוגו של צ'ידי מספר פעמים במספר אתחולים שונים.
עברה תהליך של הפיכה לאדם טוב, אם כי היא עדיין צינית וסרקסטית לגבי זה.
במהלך העונה הרביעית משמשת בתור "אדריכלית השכונה" בפועל, ומגיעה למקום הטוב בסוף אותה העונה.
צ'ידי אנאגונייה (ויליאם ג'קסון הרפר): פרופסור לאתיקה ופילוסופיה של המוסר באוניברסיטת סידני.
גדל בסנגל ודובר צרפתית אך בהמשך מתגלה שלמד בבית ספר אמריקאי.
שוקל בכובד ראש את מוסריות מעשיו ומתקשה מאוד בקבלת החלטות, מה שמאמלל את חבריו ומרחיק אותם ממנו.
בן זוגה של אלינור במספר אתחולים שונים.
מחק את כל זכרונו בסוף העונה השלישית אך קיבל אותו חזרה בעונה הרביעית.
המציא את השיטה החדשה לשפיטת בני אדם לאחר המוות בהתבסס על חוויותיו עם חבריו.
מגיע למקום הטוב בסוף העונה הרביעית.
דמותו נוצרה בהשראת הפילוסוף האמריקאי דרק פרפיט.
תהאני אל-ג'מיל (ג'מילה ג'מיל): אישה עשירה ומתנשאת, משוכנעת שהיא אדם טוב.
היא נולדה בפקיסטן אך גדלה באנגליה שם התחנכה היטב.
לתהאני יש אחות מפורסמת ומוכשרת בשם קמילה, שקיבלה את מלוא תשומת הלב מהוריהן.
תהאני הקימה עמותות רק כדי להרשים את הוריה ולהתעלות על אחותה, ואספה מיליארדי פאונד למען מטרות הומניטריות.
היא מלאת חשיבות עצמית ונוטה לניים דרופינג.
משלימה עם אחותה באמצע העונה השלישית ובסוף העונה הרביעית מגיעה למקום הטוב.
בסוף העונה הופכת לאדריכלית של העולם הבא.
ג'ייסון "ג'יאניו לי" מנדוזה (מאני ג'סינטו): די ג'יי ורקדן צעיר מג'קסונוויל שבפלורידה ממוצא פיליפיני.
בחור ידידותי, ילדותי ורפה שכל.
ג'ייסון מזוהה בתחילה במקום הטוב כג'יאניו, נזיר מטאיוואן הממשיך לשמור על נדר שתיקה שקיבל על עצמו בחייו.
בן זוגה של ג'נט, מגיע בסוף העונה הרביעית למקום הטוב.
ג'נט (דארסי קארדן): סייעת אינפורמציה בדמות אישה שנועדה לעזור לתושבי המקום הטוב.
יודעת כל פרט מידע ביקום ובעל יכולת לספק לאדם כל דבר אותו הוא מבקש.
הייתה היחידה בניסוי הראשון של מייקל שבאמת הייתה קשורה למקום הטוב וזאת על מנת לשמור על אמינות הניסוי.
ג'נט נעשית חכמה יותר ויותר עם כל אתחול מערכת שלה ואף הופכת לבת זוגו של ג'ייסון ומקבלת את היכולת להרגיש רגשות מסוימים.
מצילה את החבורה מהשדים בסוף העונה השלישית.
מייקל (טד דנסון): אדריכל השכונה של "המקום הטוב".
מייקל מצטייר כמלאך בעונה הראשונה, אך בסופה מתגלה כי הוא בעצם שד שתפקידו לענות את האנשים שהגיעו למקום הרע.
מייקל מנסה ללמוד אתיקה מצ'ידי, ועוזר לבני האדם להגיע למקום הטוב, בסוף העונה הרביעית מונה למנהל המקום הטוב אך בפרק האחרון הוא מגשים את חלומו והופך לאדם אשר חי על כדור הארץ.
שון (מארק אוון ג'קסון) (עונות 1–4): השופט הבכיר ביותר במקום הרע, שגוזר את דינם של תושבי המקום הרע ומכריע בדיונים פנימיים בין השדים.
מעוניין לשמוע רק עובדות יבשות ונרתע מהבעת רגש.
למעשה היותו שופט היה רק תפקיד בניסוי של מייקל, הוא השד הבכיר ביותר במקום הרע ושותפו של מייקל.
לקראת סוף העונה השנייה, מנסה ללכוד את מייקל אך ללא הצלחה, ובעונה השלישית שולח את טרבור לכדור הארץ ומאוחר יותר מנסה לפתוח שער לכדור הארץ, אך שני הרעיונות נכשלים.
הוא בוחר את המשתתפים לניסוי החדש של מייקל ואלינור בעונה הרביעית.
בהמשך הוא גם מסכים להצעה של מייקל לשיטה החדשה של ניקוד בחיים אחרי המוות.
ג'נט הרעה (דארסי קארדן): דמותה המקבילה של ג'נט הטובה.
אחד מהסוגים השונים של ג'נט שמתגלים בסדרה לצד ג'נט הנייטלרית וג'נט דיסקו (יש שישה סוגים שונים של ג'נט), אשר מוצבת במקום הרע ועוזרת לשדים ולשון.
נוטה ללעוס מסטיק, להתעסק עם סמארטפון בזמן שאחרים מנסים לדבר איתה ולהפליץ הרבה.
בסוף העונה הרביעית, היא עוברת לצד של בני האנוש.
ויקי "אלינור האמיתית" (טיה שיראר) (עונות 1–4): ויקי היא שדה אשר מתחזה לפעילת זכויות אדם ועורכת דין מבנגלדש שהייתה אמורה להגיע למקום הטוב במקום אלינור ה"רעה", כי לשתיהן שם זהה והן נהרגו באותו מקום ובאותה 10,000 חלקיקי השעה מאותה סיבה.
ויקי חושקת בתפקיד חשוב יותר בניסוי החוזר והנשנה של מייקל.
בעונה הרביעית היא נושאת את "חליפת המייקל" שהמקום הרע בנה אבל היא מחוסלת על ידי מייקל האמיתי.
לאחר שנוצרה מחדש, היא מובילה את המערכת החדשה של החיים לאחר המוות.
טרבור (אדם סקוט) (עונות 1, 3): שד בכיר במקום הרע.
נוטה להתנהג בבריוניות למייקל ומעליב לרוב אנשים "טובים".
בעונה הראשונה התארח לתקופה קצרה בשכונה במהלך המשא והמתן על אלינור.
בעונה השלישית נשלח לכדור הארץ לרגל אחרי הרביעייה.
גלן (ג'וש סיגל) (עונות 1–4): תושב "המקום הטוב" בעונה הראשונה, ומאוחר יותר מתגלה כשד כמו כל שאר הניצבים בניסוי של מייקל.
בעונה הרביעית ניסה לעזור למייקל ולאלינור בניסוי, אך מחוסל זמן קצר לאחר מכן.
טודריק "טוד" (ג'ו מאנד, קול בלבד) : מפלצת לבה המסרבת ללבוש חליפה אנושית.
מינדי סיינט קלייר (מריבת' מונרו) (עונות 1–4): עורכת דין בודדה שנהרגה ולא הוחלט האם לשלוח אותה למקום הטוב או למקום הרע, ולכן נוצר בשבילה ה"מקום הבינוני", מקום מבודד בו גרה לבדה.
בני האדם מהשכונה של מייקל מגיעים לביתה במקום הבינוני כמה פעמים במהלך מאות האתחולים של הניסוי של מייקל.
סימון (קירבי האוול-בפטיסטה) (עונה 3–4): פרופסור למדעי המוח באוניברסיטת סידני, העובדת לצידו של צ'ידי ועוזרת בהכנת התזה שלו.
מעוניינת בקשר רומנטי עם צ'ידי.
לאחר מותה, נשלחת אל השכונה של מייקל ואלינור, כביכול אמורה להחליף את צ'יזי ובעלת כמעט אותו מספר נקודות.
ג'ון ויטון (ברנדון סקוט) (עונה 3–4): כתב רכילות שעצבן את תהאני בחייהם על כדור הארץ, בכך שלכלך עליה בבלוג הרכילות שלו.
אחד מבני האדם שבאו אל השכונה של מייקל ואלינור.
בסוף העונה נראה כי השלים עם תהאני והפך לאדם טוב, אמור להחליף את טאני ובעל כמעט אותו מספר נקודות.
ברנט נורווק (בנג'מין קולדייק) (עונה 4): האיש הרביעי להישלח אל השכונה של אלינור, מנכ"ל חברת חומרי בנייה.
איש שחצן, גזעני ושוביניסט, אשר העליב את משתתפי הניסוי ואת תהאני.
כתב ספר בילוש נוראי העוקב אחר בלש בשם צ'יפ דרייבר.
כביכול אמור להחליף את אלינור ובעל כמעט אותו מספר נקודות,
דונה שלסטרופ (לסלי גרוסמן) (עונות 1–3): אמה האנוכית והמזניחה של אלינור, בעונה השלישית מתגלה כי היא זייפה את מותה וחיה תחת שם בדוי בפרבר בנבדה יחד עם אדריכל ובתו הצעירה.
לארי המסוורת' (בן לוסון) (עונה 3): כביכול האח "הרביעי" למשפחת המסוורת' (לוק המסוורת', ליאם המסוורת' וכריס המסוורת'), חסר ביטחון עצמי בגלל אחיו הגדולים.
היה בקשר עם תהאני, והם מתארסים מספר חודשים לאחר שנפגשו מחדש.
פאטי (ליסה קודרו) (עונה 4): פילוסופית מיוון העתיקה, שהיא ככל הנראה מהבודדות בין הפילוסופים שהגיעו ל"מקום הטוב".
לאחר שנים רבות ב"מקום הטוב" היא איבדה תחושת משמעות לחייה.
טימותי אוליפנט (עונה 4): בתפקיד עצמו.
דאג פורסט (מייקל מקין ונוח גרפינקל) (עונות 1–4): תמונתו של גרפינקל מוצגת כתמונה של בן נוער קנדי, דאג פורסט, שבמהלך הזיה שחווה בעקבות שימוש בפטריות הזיה גילה למעלה מ-92% ממערכת הנקודות לאחר המוות (כאשר דתות גדולות רבות מבינות רק כחמישה אחוזים מהשיטה של מערכת הנקודות).
בהמשך הסדרה, פוגשים מייקל וג'נט את דאג, הפעם משחק אותו מק'קין.
כאשר הם פוגשים אותו, הם רואים אותו מנסה לחיות את חייו באופן המתחשב וטוב הלב ביותר האפשרי, גם במחיר קיצוני של טובתו האישית.
מייקל שומר את תמונתו של גארפינקל כבן נוער על קיר משרדו מתוך הערכה.
ג'ף השומר (מייק או'מאלי) (עונה 3–4): שומר קשוח אך שקט אשר שומר על המעבר בין המקומות השונים למעלה לבין כדור הארץ.
מחבב צפרדעים ובחזקתו מפתח מיוחד אשר עשוי מהאטומים הראשונים שנוצרו בעולם ושלא ניתן לשכפל.
מתראה הרבה עם מייקל בזמן שהוא מחזיר לחיים את הרביעייה.
בפרק הסיום רואים אותו מחזיק במרצ'נדייזינג רבים של צפרדעים.
ג'ן (מאיה רודולף) (עונה 2–4): השופטת באזור בית המשפט בין המקום הרע למקום הטוב.
היא מציבה מבחנים לרביעייה כדי לדעת לאן לשפוט אותם, למקום הטוב או הרע.
היא לרוב מבלה זמן פנוי ארוך במיוחד לבדה, בעיקר בצפיית בינג' בסטרימינג מכדור הארץ.
ג'נט ומייקל מסתירים מג'ן את ההתערבות של מייקל בחיי הרביעייה.
בסוף העונה השלישית, השופטת בוחנת את הטענה של מייקל, ומאשרת להם לבנות את השכונה מחדש.
לאחר המסקנות של מייקל מהניסוי, היא מתכננת לבטל את כדור הארץ אבל בסופו של דבר היא מסכימה להצעה החדשה של מייקל והחבורה לבניית חיים לאחר המוות טובים יותר.
בסוף הסדרה מפרקת את המועצה מכיוון שהכל מתנהל כהלכה, והופכת את מייקל לבן אנוש.
דרק (ג'ייסון מנטזוקאס) (עונות 2–4): רובוט דמוי אנוש שיצרה ג'נט כדי להתגבר על אהבתה לג'ייסון.
דרק בעל באגים שונים ומקנא באופן חריף בג'ייסון.
לאחר שג'נט נפטרה מדרק, אלינור שלחה את דרק אל מינדי.
מינדי מאתחלת אותו כל הזמן, ועם כל אתחול הוא נהפך חכם יותר.
נוהג להגיד את שמו לעיתים קרובות, גם ללא קשר לנאמר.
מאט (בראד מוריס) (עונה 3): רואה חשבון שעובד במשרד נייטרלי בין המקום הטוב למקום הרע.
הוא רואה החשבון של הניסוי של אלינור ומייקל.
רצה למות בתקופה שהוטל עליו להעריך את הניקוד של "דברים מוזרים שקשורים בסקס" שעדיין לא בוצעו בעבר.
Claireדין הולנדמייגן אמרם, ג'ן סטאטסקי19 בינואר 20171313המהלך של מייקלMichael's Gambitמייקל שורמייקל שור
(בנטפליקס: תחילת השבוע, נכון?)Mondays, Am I Rightרבקה אשרג'ן סטאסטקי16 בינואר 20205112פאטיPattyמורגן סאקטמייגן אמרם23 בינואר 20205213מתי שאתם מוכנים (בנטפליקס: כשתהיו מוכנים)Whenever You're Readyמייקל שורמייקל שור30 בינואר 2020
המקור היהוויסטי (בקיצור: ס"י; באנגלית: Jahwist ,Jehovist ו-Yahwist, או בקיצור J) הוא אחד מארבעת מקורות התורה לפי השערת התעודות.
הוא מאופיין בנטייתו לקצר בתיאורים והסברים, להצגת הקשר בין האל ובין האדם כישיר וככמעט מוחשי, ובשימוש בשם "יהוה" לכינוי האלוהים כבר מבריאת העולם (בניגוד לס"א וס"כ, המתאפיינים בשימוש נרחב בשם זה רק לאחר התגלות ה' למשה).
על פי השערת התעודות, מורכבים חמשת חומשי התורה מארבע תעודות שאותן שילב עורך מאוחר כדי ליצור חיבור אחד.
המקור היהוויסטי נחשב למקור העתיק ביותר, כאשר J (המקור היהוויסטי) ו-E (המקור האלוהיסטי) הם המקורות העיקריים מהם מורכב ספר בראשית.
חוקר המקרא יוליוס ולהאוזן תיארך אותו למאה ה-9 לפנה"ס, אך כיוון שהממצאים הארכאולוגיים אינם מעידים על אוריינות נרחבת ביהודה בתקופה זו, היו שהעדיפו לאחרו למאה ה-7 לפנה"ס.
מבחינה ספרותית, הוא ניחן בסגנון סיפורי ופרוזאי, ומבחינה תאולוגית, הוא מתאפיין בתפיסה אנתרופומורפית של האל.
הוא מכנה את האל בשמו המפורש ומייחס לו לעיתים קרובות תכונות אנושיות:
בסיפור המבול ה' ניחם על הבריאה בהחליטו להמטיר את המבול: .
בסיפור הסנה הבוער שב, ה' כועס: .
כמו כן, נראה כי נוכחתו של האל בסיפורים ממקור זה היא נוכחות פיזית:
בסיפור גן עדן שב, ה' מתהלך בגן: .
בסוף המבול מסופר כי .
בסיפור מגדל בבל שב, ה' יורד פיזית לראות את המגדל: .
בסיפור שלושת המלאכים בבית אברהם שב, מסופר כי בסיום הביקור של המלאכים, אברהם עמד מול אלוהים והתחיל להתווכח עמו באשר להשמדת סדום: .